stanford-oval/wikipedia huggingface dataset:
สนามกีฬาเฉลิมพระเกียรติ 72 พรรษา

13°48′07″N 100°47′27″E﻿ / ﻿13.80194°N 100.79083°E﻿ / 13.80194; 100.79083
| --- | --- |


เจ้าของ: กรุงเทพมหานคร
ผู้ดำเนินการ: สำนักวัฒนธรรม กีฬา และการท่องเที่ยว(สวท.) กรุงเทพมหานคร
ความจุ: สนามฟุตบอล 10,000 ที่นั่ง ศูนย์กีฬาในร่ม 2,000 ที่นั่ง
พื้นผิว: หญ้า
การก่อสร้าง
ก่อสร้าง: พ.ศ. 2542
การใช้งาน
บีอีซี เทโร (2556–2559) ไทยฮอนด้า แบงค็อก บีทีเอส
ศูนย์กีฬาเฉลิมพระเกียรติ 72 พรรษา เป็นศูนย์กีฬาตั้งอยู่ที่ซอยคุ้มเกล้า 1 ถนนคุ้มเกล้า แขวงแสนแสบ เขตมีนบุรี กรุงเทพมหานคร เปิดใช้งานอย่างเป็นทางการเมื่อวันที่ 10 มกราคม พ.ศ. 2545
อาคารและสถานที่

พื้นที่ส่วนสนามฟุตบอล ประกอบไปด้วยสนามฟุตบอลพร้อมลู่วิ่ง 8 ลู่ ในอดีตเคยถูกใช้งานเป็นสนามเหย้าของสโมสรไทยฮอนด้าและบีอีซี เทโรศาสน
อาคารอัฒจันทร์ 2 อาคาร คือ อาคารตึกทำการสำนักงาน (อัฒจันทร์ที่มีหลังคา) เป็นที่ตั้งของห้องสำนักงานของสนามกีฬา ห้องฟิตเนส ศูนย์ปฐมวัย ห้องโยคะ/เอโรบิก และอาคารตึกหลัง เป็นที่ตั้งของห้องฟิตเนส เทควันโด มวย เทเบิลเทนนิส และศูนย์เยาวชนมีนบุรี
พื้นที่ส่วนของสระว่ายน้ำ ประกอบไปด้วย สระว่ายน้ำ กว้าง 25 เมตร ยาว 50 เมตร ลึก 1.2 เมตร และห้องฟิตเนตและทดสอบสมรรถภาพทางกาย
อาคารกีฬาในร่ม เปิดให้บริการกีฬาแบดมินตันและฟุตซอล ซึ่งสโมสรฟุตซอลแบงค็อก บีทีเอสใช้เป็นสนามเหย้า
สนามเด็กเล่นและพื้นที่ออกกำลังกายกลางแจ้งที่อยู่ติดริมบ่อน้ำใหญ่ด้านซ้าย
| ด ค กสนามแข่งขันในไทยลีก |
| --- | --- |
สนามที่ใช้แข่งขันใน ฤดูกาลปัจจุบัน (2567–68):  ช้างอารีนา (บุรีรัมย์ ยูไนเต็ด)  แพตสเตเดียม (การท่าเรือ)  ดราก้อน โซลาร์ พาร์ค (ราชบุรี)  สนามกีฬากลางขอนแก่น (ขอนแก่น ยูไนเต็ด)  บีจีสเตเดียม (บีจี ปทุม ยูไนเต็ด)  สนามกีฬาโรงเรียนกีฬาเทศบาลนครนครปฐม (นครปฐม ยูไนเต็ด)  สนามทะเลหลวง (สุโขทัย)  พิชญสเตเดียม (หนองบัว พิชญ)  สนามกีฬาสมโภชเชียงใหม่ 700 ปี (ลำพูน วอร์ริเออร์)  ทรูสเตเดียม (ทรูแบงค็อก ยูไนเต็ด)  สนามเฉลิมพระเกียรติ 80 พรรษา (นครราชสีมา มาสด้า)  สนามกีฬากลางระยอง (ระยอง)  สามอ่าวสเตเดียม (พีที ประจวบ)  ลีโอ เชียงราย สเตเดียม (ลีโอ เชียงราย ยูไนเต็ด)  ธันเดอร์โดมสเตเดียม (เมืองทอง ยูไนเต็ด) 
สนามที่เคยใช้แข่งขันในไทยลีก:  ชลบุรี ยูทีเอ สเตเดียม  สนามบุณยะจินดา  สนามกีฬากลางตราด  แม่กวงสเตเดียม  สนามกีฬากลางจังหวัดลำปาง  ลำพูน วอร์ริเออร์ สเตเดียม  เขาพลองสเตเดียม  สนามกีฬาราชนาวี สัตหีบ  สนามกีฬาลาดกระบัง 54  สนามกีฬากลางสุพรรณบุรี  สนามศรีนครลำดวน  สมุทรปราการสเตเดียม  สนามกีฬากลางสมุทรสงคราม  ยูเอ็มที สเตเดียม  สนามทีโอที สเตเดียม  สนามกีฬาเฉลิมพระเกียรติ 72 พรรษา  สนามกีฬาเฉลิมพระเกียรติ เทศบาลนครนนทบุรี  สนามกีฬาหนองปรือ  พีทีทีสเตเดียม  สนาม ม.มหิดล ศาลายา  สนามศรีราชา ซูซูกิ สเตเดี้ยม  สนามกีฬาติณสูลานนท์  สนามกีฬากลางสระบุรี  สนามกีฬากองทัพบก  สนามกีฬาธูปะเตมีย์  เขากระโดง สเตเดียม  ราชมังคลากีฬาสถาน  สนามฟุตบอลเทพหัสดิน  สนามศุภชลาศัย 
| ด ค กสโมสรฟุตบอลโปลิศ เทโร |
| --- | --- |
 ประวัติ  ผู้เล่น  หัวหน้าผู้ฝึกสอน  ฤดูกาล  เอเชีย  ฤดูกาลปัจจุบัน 
ทีมที่เกี่ยวข้อง:  สโมสรฟุตบอลบีอีซี เทโรศาสน  สโมสรฟุตบอลเพื่อนตำรวจ 
สนามเหย้า:  สนามมหาวิทยาลัยเทคโนโลยีมหานคร (2542–2544)  สนามบีอีซี เทโรศาสน หนองจอก (2545–2552)  สนามเทพหัสดิน (2553–2555)  สนามกีฬาเฉลิมพระเกียรติ 72 พรรษา (2556–2559)  สนามบุณยะจินดา (2560–ปัจจุบัน) 
ฤดูกาล:  2559  2560  2561  2562  2563–64  2564–65  2565–66  2566–67 
บุคลากร:  จักรทิพย์ ชัยจินดา  ไบรอัน แอล. มาคาร์  ทีมงานผู้ฝึกสอน 
บทความที่เกี่ยวข้อง:  โรงเรียนศาสนวิทยา  เทโร เอ็นเตอร์เทนเม้นท์  สำนักงานตำรวจแห่งชาติ  ความสัมพันธ์กับสโมสรฟุตบอลอาร์เซนอล
เลียงผา

| เลียงผา |
| --- | --- |

เลียงผาใต้ (C. sumatraensis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Bovidae
วงศ์ย่อย:: Caprinae
สกุล:: Capricornis Ogilby, 1836

ชนิด
 Capricornis crispus   Capricornis milneedwardsii   Capricornis rubidus   Capricornis sumatraensis   Capricornis swinhoei   Capricornis thar
เลียงผา หรือ เยียงผา หรือ โครำ (อังกฤษ: Serows; อีสาน: เยือง) เป็นสกุลของสัตว์กีบคู่สกุลหนึ่ง ในวงศ์ Bovidae วงศ์ย่อย Caprinae คือ วงศ์เดียวกับแพะและแกะ ใช้ชื่อวิทยาศาสตร์ว่า Capricornis (/แคป/-ปริ-คอร์-นิส/)
ศัพทมูลวิทยา

โดยคำว่า Capricornis นั้นมาจากภาษาลาตินคำว่า  "Caprea" แปลว่า "แพะ"  และคำว่า "cornis" (κορνης) เป็นภาษากรีก แปลว่า "เขา"  รวมความหมายได้ว่า "สัตว์ที่มีเขาอย่างแพะ" ในขณะที่ชื่อสามัญมาจากคำว่า "Saro" ในภาษาเลปชา ของชาวเลปชา ในรัฐสิกขิม ส่วนชื่อสามัญในภาษาไทยสันนิษฐานว่ามาจาก คำว่า "เยียง" แปลว่า "แพะ" เป็นคำที่ยืมมาจากภาษาจีน ในภาษาแต้จิ๋วออกเสียงคำนี้ว่า "เอี๊ยง" (羊) ส่วนภาษาจีนสมัยกลางในยุคราชวงศ์ถังและภาษาจีนกลางรุ่นแรกในสมัยราชวงศ์หยวนมีหลักฐานว่าออกเสียงเป็น "เยียง"
ลักษณะ

เลียงผามีลักษณะคล้ายกับกวางผา ซึ่งเดิมก็เคยถูกจัดให้อยู่สกุลเดียวกันมา (ซึ่งบางข้อมูลยังจัดให้อยู่สกุลเดียวกัน) แต่เลียงผามีขนาดใหญ่กว่า มีลักษณะคล้ายแพะแต่มีรูปหน้ายาวกว่า มีลำตัวสั้นแต่ขายาว  ตัวเมียมีขนาดเล็กกว่าตัวผู้ มีเขาทั้งตัวผู้และตัวเมีย เขางอกยาวต่อเนื่องทุกปี  ลักษณะของกะโหลกเมื่อเปรียบเทียบกับกวางผาที่มีกะโหลกโค้งเว้าแล้ว เลียงผามีกะโหลกแบน ขนตามลำตัวจะแปรเปลี่ยนไปตามอายุ, สภาพแวดล้อมที่อยู่อาศัย และชนิดพันธุ์ มีขนหยาบและไม่เป็น 2 ชั้นเหมือนกวางผา ใต้ตามีต่อมน้ำมันใช้สำหรับถูตามต้นไม้หรือโขดหินเพื่อประกาศอาณาเขต พบกระจายพันธุ์อย่างกว้างขวางตั้งแต่เอเชียใต้, เอเชียตะวันออกเฉียงใต้, อินโดนีเซีย จนถึงเอเชียตะวันออก เช่น จีน, ไต้หวัน, ญี่ปุ่น โดยมักอยู่ตามหน้าผาหรือภูเขาสูง หรือตามเกาะต่าง ๆ กลางทะเล มีความสามารถในการปีนป่ายที่สูงชันได้อย่างคล่องแคล่ว โดยสามารถทำความเร็วในการขึ้นที่สูงได้ถึง 1,000 เมตร ด้วยเวลาเพียง 15 นาที
เลียงผา ถือเป็นสัตว์ที่มีความเก่าแก่ที่สุดในวงศ์ย่อยนี้ โดยปรากฏมาตั้งแต่ยุคไพลโอซีนราว 2-7 ล้านปีมาแล้ว
ถิ่นอาศัยของเลียงผา

เลียงผาเป็นสัตว์ป่าที่อาศัยอยู่ตามภูเขาที่มีหน้าผาสูงชัน  โดยพบว่าเลียงผาจะชอบอาศัยอยู่ตามภูเขาซึ่งปกคลุมด้วยป่าทึบ และพบเลียงผาอาศัยอยู่บริเวณหน้าผากับยอดเขาที่ระดับความสูง 1,000 เมตร ในป่าเบญจพรรณ ในป่าห้วยขาแข้ง จังหวัดอุทัยธานี และบริเวณหน้าผาหินชั้นตามลาดเขาในป่าดงดิบเขา  เลียงผาสามารถพบได้ในสภาพป่าค่อนข้างหลากหลาย โดยในปัจจุบันสามารถพบร่องรอยของเลียงผาในป่าดิบชื้น ป่าดิบแล้ง ป่าดิบเขา ป่าสนเขา ป่าไผ่ ป่าฟื้นฟูตามธรรมชาติ พื้นที่เกษตร ป่าเบญจพรรณ ไร่ร้าง ป่าเต็งรังและทุ่งหญ้า อย่างไรก็ตาม เลียงผามักใช้พื้นที่ภูเขาที่มีหน้าผาสูงชันมีป่าปกคลุมเป็นหลัก โดยทั่วไปแล้วเลียงผาสามารถอาศัยอยู่ได้ในบริเวณที่มีระดับความสูงตั้งแต่ 200 ไปจนถึงที่ระดับ 2,200 เมตร
ปัจจัยคุกคาม

นอกจากการที่ป่าไม้อันเป็นที่พำนักถูกทำลายแล้ว เลียงผายังถูกไล่ล่าเพราะถูกเชื่อว่าเป็นสัตว์ที่ใช้น้ำมันในการรักษาบาดแผลที่ได้รับบาดเจ็บจากการพลัดตกเขาหรือบาดแผลจากการถูกยิงหรือสมานกระดูกที่หักได้ ซึ่งไม่เป็นความจริงแต่อย่างใด ดังนั้นจึงมีการล่าเพื่อเอาน้ำมันเลียงผาใช้ในการรักษาบาดแผลและสมานกระดูก ทำให้ในอดีตเลียงผาถูกล่าเป็นจำนวนมาก เลียงผาแต่ละตัวสามารถสร้างเงินรายได้ให้ผู้ประกอบการขายน้ำมันเลียงผาได้อย่างมหาศาล ด้วยกระบวนการนำหัวและกระดูกของเลียงผาไปต้มกับน้ำมันมะพร้าวแล้วใส่ขวดขนาด 100-150 ซีซี ขายกันในราคาขวดละ 10 บาท รายได้จึงขึ้นอยู่กับปริมาตรน้ำมันมะพร้าวที่ใส่ลงไป นอกจากการล่าแล้วการทำลายถิ่นที่อยู่อาศัยและการบุกรุกป่าเพื่อเปลี่ยนเป็นพื้นที่เกษตร ทำให้หลายพื้นที่ในปัจจุบันเลียงผาถูกไล่ต้อนให้อยู่ตามภูเขาสูงโดยเฉพาะภูเขาหินปูน นอกจากนี้การทำลายถิ่นที่อยู่อาศัยบริเวณชายเขาหินปูนที่เลียงผามักจะลงมาหาน้ำและอาหารในที่ต่ำทำให้พื้นที่หากินลดลงและถูกล่าได้ง่ายขึ้น เลียงผาจึงลดจำนวนประชากรลงอย่างมาก นอกจากนี้การระเบิดภูเขาเพื่อการผลิตปูนซีเมนต์และเพื่อการผลิตหินคลุก เป็นการทำลายถิ่นที่อยู่ที่ปลอดภัยของเลียงผาโดยตรง
การจำแนกประเภท

Capricornis crispus
Capricornis swinhoei
Capricornis sumatraensis
Capricornis milneedwardsii
Capricornis rubidus
Capricornis thar
ดูเพิ่ม

Naemorhedus
แหล่งข้อมูลอื่น

ข้อมูลที่เกี่ยวข้องกับ Capricornis ที่วิกิสปีชีส์
เสือลายเมฆบอร์เนียว
ดูเพิ่ม

เสือลายเมฆ
แหล่งข้อมูลอื่น

"Sunda clouded leopard Neofelis diardi". IUCN/SSC Cat Specialist Group. คลังข้อมูลเก่าเก็บจากแหล่งเดิมเมื่อ 2018-07-25. สืบค้นเมื่อ 2022-11-12.
"Bornean Clouded Leopard Programme".
"Clouded Leopard Conservation and Research in Borneo". คลังข้อมูลเก่าเก็บจากแหล่งเดิมเมื่อ 2014-10-06. สืบค้นเมื่อ 2022-11-12.
"Clouded leopard: First film of new Asia big cat species". BBC Earth News. 10 February 2010.
"Rare leopard caught on candid camera". New Scientist.
"Diard's clouded leopard (Neofelis diardi)". Arkive. คลังข้อมูลเก่าเก็บจากแหล่งเดิมเมื่อ 2018-04-13.
| --- | --- |
การแยกแยะหน่วยอนุกรมวิธาน:  Wikidata: Q275163  Wikispecies: Neofelis diardi  ADW: Neofelis_diardi  ARKive: neofelis-diardi  BioLib: 313175  EoL: 7241720  Fossilworks: 374753  GBIF: 5787229  iNaturalist: 74753  ITIS: 933419  IUCN: 136603  NCBI: 427616  Species+: 35601
เจ้าจอมมารดาเอมน้อย ในรัชกาลที่ 3

| เจ้าจอมมารดาเอมน้อย |
| --- | --- |

เกิด: เอม อาณาจักรรัตนโกสินทร์
อนิจกรรม: อาณาจักรรัตนโกสินทร์
ตระกูล: จักรี (โดยสมรส)
คู่สมรส: พระบาทสมเด็จพระนั่งเกล้าเจ้าอยู่หัว
บุตร: พระเจ้าบรมวงศ์เธอ กรมหมื่นภูมินทรภักดี
บิดา: จางวางแสง
มารดา: ท้าวมังสี (คุ้ม)
เจ้าจอมมารดาเอมน้อย เป็นเจ้าจอมมารดาในพระบาทสมเด็จพระนั่งเกล้าเจ้าอยู่หัว
ประวัติ

เจ้าจอมมารดาเอมน้อย เป็นธิดาของจางวางแสงกับท้าวมังสี (คุ้ม) บรรพบุรุษมาแต่ข้าหลวงเดิมในรัชกาลพระบาทสมเด็จพระพุทธยอดฟ้าจุฬาโลกมหาราช
พระราชบุตร

มีพระราชโอรส 1 พระองค์ คือ
พระเจ้าบรมวงศ์เธอ กรมหมื่นภูมินทรภักดี ประสูติเมื่อ 28 มกราคม พ.ศ. 2358
พระยาโชฎึกราชเศรษฐี (ทองจีน ไกรฤกษ์)

| พระยาโชฎึกราชเศรษฐี (ทองจีน ไกรฤกษ์) |
| --- | --- |

เจ้ากรมท่าซ้าย
 
ข้อมูลส่วนบุคคล
เกิด: ทองจีน อาณาจักรธนบุรี
เสียชีวิต: พ.ศ. 2395 ประเทศสยาม
เชื้อชาติ: สยาม
คู่สมรส: คุณหญิงนก
บุตร: 9 คน; รวมถึง เจ้าจอมอิ่มย่าหรัน
บุพการี: พระยาไกรโกษา (เริก) (บิดา) คุณหญิงจุ้ย (มารดา)

พระยาโชฎึกราชเศรษฐี (ทองจีน ไกรฤกษ์) เป็นขุนนางซึ่งได้รับพระราชทานโปรดเกล้าฯ เป็นพระยาโชฎึกราชเศรษฐีในสมัยพระบาทสมเด็จพระนั่งเกล้าเจ้าอยู่หัว
ประวัติ

พระยาโชฎึกราชเศรษฐี (ทองจีน ไกรฤกษ์) เป็นบุตรคนโตของพระยาไกรโกษา (เริก) มีบุตรกับคุณหญิงจุ้ย เอกภรรยา ซึ่งได้
ให้กำเนิดบุตรธิดา 3 คน คือ นายทองจีน คือพระยาโชฎึกราชเศรษฐี คนที่สองเป็นหญิงชื่อยี่สุ่น เป็นเจ้าจอมในรัชกาลที่ 2 และนายสุด ภายหลังได้รับพระราชทานบรรดาศักดิ์เป็นหลวงเดชนายเวร หรือหลวงนายเดช
ทองจีนน่าจะเกิดในรัชกาลสมเด็จพระเจ้ากรุงธนบุรี เริ่มรับราชการเป็นมหาดเล็กในรัชกาลที่ 1 แห่งกรุงรัตนโกสินทร์ ท่าน
ได้เลื่อนยศบรรดาศักดิ์หลายครั้ง จนได้เป็นพระยาโชฎึกราชเศรษฐีในรัชกาลที่ 3 ตำแหน่งนี้เป็นเจ้ากรมท่าซ้ายฝ่ายจีน ประสานงานระหว่างระหว่างรัฐบาลไทยกับชาวจีน ปรากฏหลักฐานว่าพระยาโชฎึกราชเศรษฐี ในรัชกาลที่ 3 ถูกกริ้วต้องออกจากราชการอยู่คราวหนึ่ง ครั้นมาถึงรัชกาลที่ 4 พระบาทสมเด็จพระจอมเกล้าเจ้าอยู่หัวเสด็จเถลิงถวัลยราชสมบัติ ทรงเห็นว่าที่ต้องออกจากราชการนั้น ไม่มีความผิดจึงทรงพระกรุณาโปรดเกล้า ฯ พระราชทานพานทอง และให้เข้ารับราชการตำแหน่งหน้าที่ตามเดิม
พระยาโชฎึกฯ ได้แต่งโคลงบทหนึ่งเรื่อง การบริหารกายของนักพรตจีน โคลงนี้รวมอยู่ในชุมนุมโคลงฤาษีดัดตน ซึ่งจารึกไว้ที่วัดพระเชตุพน ท่านเป็นแม่กองสร้างป้อมวิเชียรโชฎก จังหวัดสมุทรสาคร ท่านเป็นผู้บูรณะวัดทองนพคุณในสมัยรัชกาลที่ 3
พระยาโชฎึกฯ ถึงแก่อนิจกรรมเมื่อ พ.ศ. 2395 (จุลศักราช 1214)
บุตรธิดา

พระยาโชฎึกราชเศรษฐี (ทองจีน) มีบุตรจำนวน 1 คน กับคุณหญิงนก คือ เจ้าจอมอิ่ม ย่าหรัน
พระยาโชฎึกราชเศรษฐี (ทองจีน) มีบุตรจำนวน 8 คน กับภรรยาอื่น คือ
คุณหญิงพลอย ภรรยาพระยากระสาปน์กิจโกศล (โหมด อมาตยกุล)
ช ชื่อ นวม
พระมงคลรัตนราชมนตรี (ช่วง)
ช ชื่อ จอน
ช ชื่อ แสง
ญ ชื่อ พยอม  ภรรยาจมื่นสิทธิ์แสนยารักษ์  (อ่ำ  อมาตยกุล)
ญ ชื่อ เกษร  ภรรยานายจ่ารง  (กลิ่น  บุณยรัตพันธุ์)
ญ ชื่อ ต่วน
เจ้าจอมมารดาปุก ในรัชกาลที่ 3

| เจ้าจอมมารดาปุก |
| --- | --- |
เกิด: ปุก พ.ศ. 2339 อาณาจักรรัตนโกสินทร์
อนิจกรรม: 30 เมษายน พ.ศ. 2421 (82 ปี) ประเทศสยาม
ตระกูล: สนธิรัตน์ (โดยเกิด) จักรี (โดยสมรส)
คู่สมรส: พระบาทสมเด็จพระนั่งเกล้าเจ้าอยู่หัว
บุตร: พระเจ้าบรมวงศ์เธอ พระองค์เจ้าจามรี​
บิดา: เจ้าพระยารัตนาพิพิธ (สน สนธิรัตน์)
เจ้าจอมมารดาปุก (พ.ศ. 2339 - 30 เมษายน พ.ศ. 2421) เป็นพระสนมในพระบาทสมเด็จพระนั่งเกล้าเจ้าอยู่หัว
เจ้าจอมมารดาปุก เป็นธิดาเจ้าพระยารัตนาพิพิธ (สน สนธิรัตน์) สมุหนายกในรัชกาลที่ 1 ได้รับราชการเป็นเจ้าจอมในรัชกาลที่ 3 มีพระราชธิดา 1 พระองค์ คือ
พระเจ้าบรมวงศ์เธอ พระองค์เจ้าจามรี
ท่านเป็นละครหลวงรุ่นเล็ก ในรัชกาลที่ 1 มีชื่อเสียงจากการแสดงบท นางเกนหลง ต่อมาย้ายมารับราชการในกรมพระราชวังบวรมหาเสนานุรักษ์ เมื่อรัชกาลที่ 2 เมื่อเสด็จสวรรคตแล้ว จึงกลับเข้าไปอยู่ในพระบรมมหาราชวัง ตำแหน่งเจ้าจอมอยู่งาน แล้วขึ้นเป็นเจ้าจอมมารดาในรัชกาลที่ 3 มีชีวิตอยู่มาจนรัชกาลที่ 5 ถึงแก่กรรมเมื่อวันอังคาร เดือน 5 แรม 13 ค่ำ ปีขาล สัมฤทธิศก ตรงกับวันที่ 30 เมษายน พ.ศ. 2421 สิริอายุ 82 ปี
ทรงธรรมกัลยาณีภิกษุณีอาราม

| ทรงธรรมกัลยาณีภิกษุณีอาราม |
| --- | --- |


ชื่อสามัญ: ทรงธรรมกัลยาณีภิกษุณีอาราม, วัตรทรงธรรมกัลยาณี
ที่ตั้ง: ตำบลพระประโทน อำเภอเมืองนครปฐม จังหวัดนครปฐม
ประเภท: อารามภิกษุณี
เจ้าอาวาส: ภิกษุณีธัมมนันทา
 สถานีย่อยพระพุทธศาสนา
ทรงธรรมกัลยาณีภิกษุณีอาราม หรือวัตรทรงธรรมกัลยาณี เป็นอารามภิกษุณีในประเทศไทย ตั้งอยู่บริเวณถนนเพชรเกษม ตำบลพระประโทน อำเภอเมืองนครปฐม จังหวัดนครปฐม  คำว่า "วัตร" หมายถึง วัตรปฏิบัติแทนคำว่าวัด ไม่สามารถใช้คำว่า "วัด" ได้เนื่องจากติดเรื่องกฎหมาย
วัตรทรงธรรมกัลยาณี ก่อตั้งขึ้นโดยพระภิกษุณีโพธิสัตต์ วรมัย กบิลสิงห์ โดยในปี พ.ศ. 2505 สมเด็จพระมหาวีรวงศ์ (จวน อุฏฺฐายี) (ต่อมาเป็นสมเด็จพระสังฆราช) ได้มีพระกรุณามาวางศิลาฤกษ์สร้างโบสถ์ของวัตรทรงธรรมกัลยาณี ปัจจุบันภิกษุณีธัมมนันทาเป็นเจ้าอาวาส
เสือดาวแอฟริกา

| เสือดาวแอฟริกา |
| --- | --- |

บนต้นไม้ที่อุทยานแห่งชาติครูเกอร์ ประเทศแอฟริกาใต้
สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Felidae
สกุล:: Panthera
สปีชีส์:: P.  pardus
สปีชีส์ย่อย:: P.  p. pardus
Trinomial name
Panthera pardus pardus Linnaeus, 1758
เสือดาวแอฟริกา (อังกฤษ: African leopard; ชื่อวิทยาศาสตร์: Panthera pardus pardus) เป็นชนิดย่อยชนิดหนึ่งในบรรดา 8 ชนิดของเสือดาว จัดอยู่ในวงศ์เสือและแมว (Felidae)
ลักษณะและพฤติกรรม

จัดเป็นเสือใหญ่อีกชนิดหนึ่งที่พบได้ทั่วไปในทวีปแอฟริกานอกเหนือจากสิงโต จัดเป็น 1 ใน 5 ของสัตว์ป่าผู้ยิ่งใหญ่แห่งแอฟริกา หรือ "บิ๊ก 5" ที่นักท่องเที่ยวต่างต้องการที่จะพบเห็นตัวในการเที่ยวแบบซาฟารี ซึ่งประกอบไปด้วยสิงโต, เสือดาว, ช้างป่า, ควายป่า และแรดขาว แต่เสือดาวนับเป็นสัตว์ป่าที่หาตัวได้ยากที่สุด เพราะมีทักษะในการหลบซ่อนตัวเก่งและมีพฤติกรรมที่อยู่ลำพังเพียงตัวเดียว นอกจากฤดูผสมพันธุ์ ที่จะอยู่เป็นคู่
เสือดาวแอฟริกาตัวผู้ มีน้ำหนักเมื่อโตเต็มที่ 50–80 กิโลกรัม ในขณะที่ตัวเมียประมาณ 32–55 กิโลกรัม ความสูงจากตีนจนถึงหัวไหล่ 60–70 เซนติเมตร ความยาวลำตัว 1.2–1.8 เมตร ความยาวหาง 70 เซนติเมตร–1 เมตร ถือเป็นเสือดาวชนิดย่อยที่มีขนาดใหญ่ที่สุด อายุโดยเฉลี่ย 12–15 ปี  นอกจากนี้แล้ว เสือดาวแอฟริกายังเชื่อว่าเป็นต้นสายพันธุ์ของบรรดาเสือดาวทั้งหมดในปัจจุบัน โดยกำเนิดขึ้นเมื่อ 500,000 ปีที่แล้วที่ทวีปแอฟริกา ก่อนที่จะแพร่ขยายพันธุ์และถิ่นที่อยู่ออกไปในทวีปเอเชีย
เสือดาวแอฟริกาล่าสัตว์กินพืชอย่างทอมสันส์กาเซลล์, อิมพาลา, หมูป่า, กระต่ายป่า รวมถึงงูเหลือมกินเป็นอาหาร โดยมักเลือกเหยื่อขนาดกลางที่น้ำหนักไม่เกิน 200 กิโลกรัม แต่ก็อาจจะล่าเหยื่อขนาดใหญ่อย่างอีแลนด์ ที่มีน้ำหนักกว่า 900 กิโลกรัมได้ โดยใช้วิธีแอบซุ่มจู่โจมไม่ให้เหยื่อทันรู้ตัว โดยแอบย่องเข้าไปใกล้เหยื่อในระยะ 5–9 เมตร โดยใช้ลายตามลำตัวพรางตัว แล้วจึงพุ่งเข้าใส่ เสือดาวสามารถวิ่งได้เร็วประมาณ 60 กิโลเมตร/ชั่วโมง มีอาณาบริเวณหากินประมาณ 35–40 กิโลเมตร แต่จะไม่วิ่งไล่เหยื่อนานเท่าเสือชีตาห์ และเมื่อได้เหยื่อแล้วเมื่อกินไม่หมด และมีการเอาเหยื่อขึ้นไปซ่อนหรือแขวนไว้บนต้นไม้ เพื่อที่จะกลับมากินต่อในมื้อถัดไป แต่ถ้าล่าเหยื่อได้บนต้นไม้ จะลากลงมากินบนพื้น ซึ่งพฤติกรรมเช่นนี้ไม่พบในเสือดาวในทวีปเอเชีย นอกจากนี้แล้วเสือดาวยังสามารถว่ายน้ำ หาอาหารที่เป็นสัตวน้ำ เช่น ปู, ปลา หรือแม้แต่กระทั่งจระเข้ขนาดย่อม ๆ กินเป็นอาหารได้ด้วย รวมถึงแม้แต่ หมาจิ้งจอก หรือไฮยีน่าที่มารังควานได้ด้วย
เสือดาวแอฟริกา กระจายพันธุ์ทั่วทวีปแอฟริกา ตั้งแต่ใต้สะฮาราเป็นต้นไป อาศัยอยู่ได้ในทุกภูมิประเทศทั้งทะเลทรายแห้งแล้ง จนถึงป่าโปร่ง หรือป่าทึบ และพบได้ในที่สูง โดยมีบันทึกว่าพบที่ความสูงถึง 5,700 เมตร (18,700 ฟุต) บนเนินภูเขาไฟที่ทิวเขารูเวนโซรีและเทือกเขาวีรุงกาในสาธารณรัฐประชาธิปไตยคองโก และกินน้ำที่มีอุณหภูมิสูงถึง 37 องศาเซลเซียส (99 ฟาเรนไฮต์) ได้ในอุทยานแห่งชาติวิรุงกา
แม้จะเป็นสัตว์นักล่าขั้นสูงสุด แต่บางครั้งเสือดาวแอฟริกาก็ถูกสิงโตล่าเป็นอาหารได้ ลูกเสือที่ยังเล็กก็ตกเป็นอาหารของสิงโตและไฮยีน่าได้เช่นกัน รวมถึงถูกล่าโดยมนุษย์เพื่อความต้องการหนังที่มีลวดลายสวยงาม โดยหนังของเสือดาวแอฟริกาใช้เป็นเครื่องแต่งกายในพิธีกรรมทางศาสนาของชนพื้นเมืองแถบแอฟริกา คือ ชนเผ่าซูลู เสือดาวแอฟริกาตัวเมียที่มีลูกอ่อน จะย้ายที่อยู่ตลอดเวลารวมถึงคาบลูกไปหลบซ่อนตามที่ต่าง ๆ อยู่เสมอ  โดยจำนวนของเสือดาวแอฟริกาในธรรมชาติ ปัจจุบันไม่เป็นที่ทราบแน่ชัด
การจำแนก

เสือดาวที่พบในทวีปแอฟริกา บางครั้งยังถูกจำแนกออกเป็นชนิดย่อย ๆ ต่าง ๆ ได้มากกว่านี้ คือ
เสือดาวแอฟริกากลาง P. p. pardus (Linnaeus, 1758): ซูดานและภาคตะวันออกเฉียงเหนือของสาธารณรัฐประชาธิปไตยคองโก
เสือดาวบาร์บารี P. p. panthera (Schreber, 1777): แอฟริกาเหนือ
เสือดาวป่าแอฟริกาตะวันตก P. p. leopardus (Schreber, 1777): ป่าดิบของแอฟริกากลางและแอฟริกาตะวันตก
เสือดาวแหลม P. p. melanotica (Günther, 1885): แอฟริกาใต้
เสือดาวแอฟริกาตะวันออก P. p. suahelica (Neumann, 1900): แอฟริกาตะวันออก
เสือดาวโซมาลี P. p. nanopardus (Thomas, 1904): เขตแห้งแล้งของโซมาเลีย
เสือดาวรูเวนโซรี P. p. ruwenzori (Camerano, 1906): เทือกเขารูเวนโซรีและวิรุงกา
เสือดาวแอบิสซิเนีย P. p. adusta (Pocock, 1927): ที่ราบสูงเอธิโอเปีย
เสือดาวแอฟริกาตะวันตก P. p. reichenovi (Cabrera 1927): ทุ่งหญ้าซะวันน่าของคาเมอรูน
เสือดาวแซนซิบาร์  P. p. adersi (Pocock, 1932): เกาะอังกูจา แซนซิบาร์
แต่จากการวิเคราะห์ทางพันธุกรรมพบว่า เสือดาวแอฟริกาทั้งหมดมีสายพันธุ์กรรมใกล้ชิดกันมากที่สุด โดยเสือดาวที่พบในแถบแอฟริกาใต้ เป็นเสือดาวที่มีอุปนิสัยขี้อายและมักอาศัยอยู่ตามแถบภูเขาสูง และมีขนาดลำตัวเล็กกว่าเสือดาวแอฟริกาที่อาศัยอยู่ในทุ่งหญ้า
แหล่งข้อมูลอื่น

ข้อมูลที่เกี่ยวข้องกับ Panthera pardus pardus ที่วิกิสปีชีส์
เสือดาวแอฟริกาล่าเหยื่อเป็นแอนทิโลป
ขณะพุ่งใส่เหยื่อ
เสริมคุณ คุณาวงศ์

| เสริมคุณ คุณาวงศ์ |
| --- | --- |
SERMKHUN-KUNAWONG-03
เกิด: 5 กรกฎาคม พ.ศ. 2503 (64 ปี) จังหวัดนครสวรรค์ ประเทศไทย
สัญชาติ: ไทย
ศิษย์เก่า: มหาวิทยาลัยจุฬาลงกรณ์
บุตร: 2
เสริมคุณ คุณาวงศ์ เป็นนักธุรกิจชาวไทยและผู้เชี่ยวชาญด้านศิลปะ คณะกรรมการยุทธศาสตร์ซอฟต์พาวเวอร์แห่งชาติสาขาศิลปะและศิลปะการแสดง ผู้ก่อตั้งและประธานเจ้าหน้าที่บริหาร บริษัท ซีเอ็ม ออร์กาไนเซอร์  จำกัด (มหาชน)  ผู้นำธุรกิจด้านการสร้างสรรค์ และบริหารจัดการอีเวนท์ชั้นนำแห่งภูมิภาคอาเซียน ซึ่งภายหลังเปลี่ยนชื่อเป็น บริษัท ซีเอ็มโอ จำกัด (มหาชน) ในปี 2554 และเป็นผู้ก่อตั้ง ศูนย์ประติมากรรมกรุงเทพ (Bangkok Sculpture Center) จนถึงปี 2565 ได้ก่อตั้ง บริษัท อาร์ต แท็งก์ กรุ๊ป จำกัด (Art Tank Group Co., Ltd.) กลุ่มบริษัทบริหารจัดการด้านธุรกิจที่เกี่ยวเนื่องกับศิลปะ ตลอดจนมีบทบาทในการเป็นช่างภาพร่วมสมัย โดยมีนิทรรศการภาพถ่ายที่จัดแสดงในประเทศไทยมาแล้ว 4 ครั้ง
ประวัติ

“เสริมคุณ คุณาวงศ์”   เกิดเมื่อ วันที่ 5 กรกฎาคม 2503 จบการศึกษาระดับมัธยมศึกษาที่ โรงเรียนบดินทร์เดชา (สิงห์ สิงหเสนี) และสำเร็จการศึกษาระดับปริญญาตรี จากคณะนิเทศศาสตร์ จุฬาลงกรณ์มหาวิทยาลัย 
	เริ่มต้นชีวิตการทำงานด้วยการเป็นช่างภาพอิสระ ทั้งภาพนิ่งและภาพยนตร์ ซึ่งจากจุดนี้เองทำให้นำไปสู่การก่อตั้งบริษัทแห่งแรก ในปี 2529 ภายใต้ชื่อว่า “บริษัท ดิ อายส์ จำกัด” (THE EYES) บริษัทผู้ให้บริการผลิตประเภทสื่อมัลติมิเดีย และมัลติวิชั่น ชั้นนำของประเทศไทย ต่อมาในปี 2533 ได้ขยายธุรกิจใหม่ ก่อตั้ง “บริษัท พีเอ็ม เซ็นเตอร์ จำกัด” (PM CENTER) ซึ่งเป็นบริษัทให้เช่าอุปกรณ์เกี่ยวกับแสงสีเสียงทั้งหมด ที่ใหญ่ที่สุดในอาเซียน 
และ ในปี 2534  ได้ขยายธุรกิจสู่การให้บริการบริหารการจัดงาน (Event Management) ภายใต้ชื่อว่า “ ซีเอ็ม ออร์กาไนเซอร์” (CM ORGANIZER)  หรือ (CMO GROUP) ผู้นำธุรกิจด้านการสร้างสรรค์และบริหารจัดการอีเวนท์ชั้นนำแห่งภูมิภาคอาเซียน (ภายหลังเปลี่ยนชื่อเป็น บริษัท ซีเอ็มโอ จำกัด (มหาชน) ในปี 2554) 
นอกจากนี้ ในปี 2547 ได้นำบริษัท เข้าจดทะเบียนในตลาดหลักทรัพย์ MAI  และใช้ชื่อย่อการซื้อขายหุ้นว่า “CMO” ถือเป็นบริษัทอีเวนท์รายแรกของเมืองไทยที่เข้าจดทะเบียนในตลาดหลักทรัพย์ MAI
นอกจากการเป็นนักธุรกิจ เสริมคุณ คุณาวงศ์ ได้ก่อตั้งพิพิธภัณฑ์ที่รวบรวมผลงานด้านประติมากรรมที่ใหญ่ที่สุดในประเทศ โดยใช้ชื่อว่า “ศูนย์ประติมากรรมกรุงเทพ” (Bangkok Sculpture Center)  ซึ่งก่อตั้งในปี 2547 ตั้งอยู่ที่ ถนนรามอินทรา ซอยนวลจันทร์ กรุงเทพมหานคร อยู่บนเนื้อที่ 4 ไร่ และเปิดให้ผู้ที่สนใจเข้าชม โดยไม่มีค่าใช้จ่าย
และล่าสุดเมื่อต้นปี 2565 นี้ ได้ก่อตั้งกลุ่มบริษัทบริหารงานด้านศิลปะ ชื่อว่า “บริษัท อาร์ต แท็งก์ กรุ๊ป จำกัด” (Art Tank Group Co., Ltd.) ซึ่งภายใต้กลุ่มนี้ ประกอบไปด้วย 4 บริษัท ได้แก่
Bangkok Art Auction เก็บถาวร 2022-07-02 ที่ เวย์แบ็กแมชชีน  บริษัทจัดการประมูลผลงานศิลปะชั้นนำของประเทศไทย
Bangkok Art Conservation Center เก็บถาวร 2024-02-21 ที่ เวย์แบ็กแมชชีน ศูนย์อนุรักษ์ผลงานศิลปะซึ่งมีจุดมุ่งหมายในการทำงานร่วมกันทั้งนักอนุรักษ์ไทยและต่างชาติ เพื่อยกระดับการอนุรักษ์ให้ได้มาตรฐานเทียบเท่าระดับนานาชาติ
Kunawong House Museum ที่จัดแสดงผลงานศิลปะที่มาจากการสะสมของคุณเสริมคุณ คุณาวงศ์ จำนวนกว่า 1,000 ชิ้น กำลังอยู่ในระหว่างปิดปรับปรุงและจะเปิดให้บริการอีกครั้งกลางปี 2567
arttank.media: สื่อกลางสำหรับคนรักศิลปะทั้งในและต่างประเทศ
Art Tank Handler ขนส่ง ติดตั้ง นำเข้า ส่งออก งานศิลปะ ประติมากรรม ไปจนถึงวัตถุโบราณทุกชนิดอย่างมืออาชีพ
ขณะเดียวกันยังเป็นช่างภาพร่วมสมัย โดยมีนิทรรศการภาพถ่ายที่จัดแสดงในประเทศไทยมาแล้วถึง 4 ครั้ง ด้านชีวิตครอบครัว เคยสมรสกับ คุณสุรีย์  สิริกรณ์ มีบุตรสาว 2 คน ได้แก่ คุณเหมือนฝัน สิริกรณ์ คุณาวงศ์ และ คุณวาดฝัน คุณาวงศ์ ปัจจุบันสมรสกับ คุณยุพเรศ คุณาวงศ์
ด้านการส่งเสริมศิลปะ และผลงานการถ่ายภาพ

ผู้ก่อตั้ง บริษัท อาร์ต แท็งก์ กรุ๊ป จำกัด (Art Tank Group Co., Ltd.) กลุ่มบริษัทบริหารจัดการด้านธุรกิจที่เกี่ยวเนื่องกับศิลปะ ประกอบด้วยธุรกิจจัดการประมูลผลงานศิลปะ (Bangkok Art Auction ) เก็บถาวร 2022-07-02 ที่ เวย์แบ็กแมชชีน และ ดูแลฟื้นฟูอนุรักษ์ผลงานศิลปะที่ชำรุดจากร่องรอยของกาลเวลา (Bangkok Art Conservation Center) เก็บถาวร 2024-02-21 ที่ เวย์แบ็กแมชชีน ไปจนถึง "บ้านพิพิธภัณฑ์คุณาวงศ์" (Kunawong House Museum)  รวมถึง จัดทำสื่อกลางเพื่อเผยแพร่ความรู้และประชาสัมพันธ์เรื่องราวที่เกี่ยวกับศิลปะ ชื่อว่า arttank.media
ผู้ก่อตั้ง “ศูนย์ประติมากรรมกรุงเทพ” (Bangkok Sculpture Center)
อำนวยการฟื้นฟูและอนุรักษ์หุ่นหลวง (The Royal Puppet Preservation Project) ซึ่งเป็นหุ่นชนิดที่มีตั้งแต่สมัยอยุธยา
เจ้าของผลงานหนังสือ “The Passion of Thai Sculpture” หนังสือที่รวมภาพและข้อมูลประติมากรรมไทยร่วมสมัยกว่า 150 ชิ้น
อำนวยการจัดงานเทศกาลศิลปะ “Passion of Thai Modern Art” ซึ่งเป็นการแสดงงานศิลปะกว่า 400 ชิ้นในทุกรูปแบบ ณ สยามพารากอน
นิทรรศการภาพถ่ายร่วมสมัย ทั้งหมด 4 ชุด ได้แก่
นิทรรศการภาพถ่ายชุด "Symbol Steam Stone and Surrender" ในปี 2551
นิทรรศการภาพถ่ายชุด “โขน ฅน สิ่งสมมติ” ในปี 2554
นิทรรศการภาพถ่ายชุด “วจนพุทธปฏิมา”: “BUDDHA IMAGE TALKS” ในปี 2555
นิทรรศการภาพถ่ายชุด “The Blue Man” ในปี 2556
ผลงานที่สำคัญ

การจัดฉาย Mapping บนกำแพงพระบรมมหาราชวัง ความยาว 200 เมตร เนื่องในโอกาส เฉลิมฉลองพระบาทสมเด็จพระเจ้าอยู่หัวมีพระชนมายุครบ 84 พรรษา
สร้างรูปแบบการแสดงแสง สี เสียง สื่อผสมในประเทศไทย โดยการกำกับและอำนวยการผลิตงาน “72 พรรษาเฉลิมหล้าจอมราชัน ”
งานเทศกาลวัดอรุณ (Wat Arun Festival) ในปี 2543-2544
งานแม่น้ำของแผ่นดินครั้งที่ 3,4 และ 5  ในปี 2545-2547
ผู้อำนวยการบริหารจัดพิธีเปิด และการแสดงน้ำพุงาน “มหาสงกรานต์ เบิกบานวิถีไทย 2546” ณ ลานมหาเจษฎาบดินทร์และถนนราชดำเนินกลาง
ส่วนนิทรรศการอลังการในงาน “OTOP City” ครั้งที่ 1 ในปี 2547
จัดกิจกรรมในงานประกวด Miss Universe 2005 Thailand Presented by Singha
การจัดพิธีเปิด-ปิดการแข่งขันกีฬามหาวิทยาลัยโลก ฤดูร้อน ครั้งที่24
ศาลาไทยในงาน Expo ที่ประเทศสเปน
การร่วมจัดงานมหกรรมพืชสวนโลกเฉลิมพระเกียรติฯ
ดำเนินการจัดงาน Hua Hin Jazz Festival 2006 ซึ่งเป็น 1 ใน 3 งาน Music Festival ที่ยิ่งใหญ่ที่สุดในประเทศไทย โดยได้รับความไว้วางใจเป็นผู้จัดงานมหกรรมดนตรี Jazz นี้เป็นระยะเวลา 3 ปี (2006 – 2009 )
อำนวยการผลิตการจัดงานกิจกรรม HANDS Bangkok Countdown 2008-2010 จัดขึ้น ณ ลานหน้า Central World ซึ่งเป็นงานฉลองปีใหม่ที่ใหญ่ที่สุดในกรุงเทพมหานคร
บริหารพาวิลเลียน โดดเด่นที่สุดในงาน BOI FAIR 2011 ทั้งหมด 8 พาวิลเลียน โดยได้รับรางวัล 5 รางวัล จาก 11 รางวัล
แหล่งข้อมูลอื่น

| [[วิกิพีเดีย:|ข้อมูลบุคคล]] |
| --- | --- |
ชื่อ: Sermkhun Kunawong}
ชื่ออื่น: Jok
รายละเอียดโดยย่อ: 
วันเกิด: 1960
สถานที่เกิด: Thailand
วันตาย: 
สถานที่ตาย:
เจ้าจอมมารดาทรัพย์ ในรัชกาลที่ 3

| เจ้าจอมมารดาทรัพย์ |
| --- | --- |
พระสนมเอก
เกิด: ทรัพย์ อาณาจักรรัตนโกสินทร์
อนิจกรรม: อาณาจักรรัตนโกสินทร์
ตระกูล: จักรี (โดยสมรส)
คู่สมรส: พระบาทสมเด็จพระนั่งเกล้าเจ้าอยู่หัว
บุตร: สมเด็จพระบรมราชมาตามหัยกาเธอ กรมหมื่นมาตยาพิทักษ์ สมเด็จพระบรมราชมาตามหัยิกาเธอ กรมพระยาสุดารัตน์ราชประยูร
บิดา: พระอักษรสมบัติ (หม่อมราชวงศ์ทับ)
มารดา: ผ่อง อักษรสมบัติ
เจ้าจอมมารดาทรัพย์ เป็นพระสนมเอกในพระบาทสมเด็จพระนั่งเกล้าเจ้าอยู่หัว พระชนนีในสมเด็จพระบรมราชมาตามหัยกาเธอ กรมหมื่นมาตยาพิทักษ์ และเป็นพระอัยยิกาในสมเด็จพระเทพศิรินทราบรมราชินี เป็นพระปัยยิกาพระบาทสมเด็จพระจุลจอมเกล้าเจ้าอยู่หัว